pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองนายกฯ สมคิด สานสัมพันธ์ไทย-จีน เดินหน้าชักจูงการลงทุนมณฑลกวางตุ้งและฮ่องกง
วันอังคารที่ 22 ตุลาคม 2562
รองนายกฯ สมคิด สานสัมพันธ์ไทย-จีน เดินหน้าชักจูงการลงทุนมณฑลกวางตุ้งและฮ่องกง
รองนายกฯ สมคิด สานสัมพันธ์ไทย-จีน เดินหน้าชักจูงการลงทุนมณฑลกวางตุ้งและฮ่องกง
รองนายกฯ สมคิด สานสัมพันธ์ไทย-จีน เดินหน้าชักจูงการลงทุนมณฑลกวางตุ้งและฮ่องกง
บีโอไอ เผยรองนายกรัฐมนตรีเตรียมนําคณะหน่วยงานด้านเศรษฐกิจเดินทางไปชักจูงการลงทุน ณ มณฑลกวางตุ้ง และเขตบริหารพิเศษฮ่องกง สาธารณรัฐประชาชนจีน เพื่อพบหารือกับบริษัทชั้นนําในกลุ่มอุตสาหกรรมเครื่องใช้ไฟฟ้า อิเล็กทรอนิกส์ เทคโนโลยีชีวภาพ อุปกรณ์เครือข่ายและโทรคมนาคม และ การพัฒนาบุคลากร พร้อมจัดงานสัมมนาใหญ่ในหัวข้อ “Strategic Partnership through the Belt and Road Initiative and the EEC”
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) เปิดเผยว่า ระหว่างวันที่ 20 ตุลาคม ถึง 25 ตุลาคม 2562 นายสมคิด จาตุศรีพิทักษ์ รองนายกรัฐมนตรี จะเป็นหัวหน้าคณะรัฐบาลไทยนําหน่วยงานของภาครัฐไทยเดินทางไปชักจูงการลงทุน ณ มณฑลกวางตุ้ง และเขตบริหารพิเศษฮ่องกง สาธารณรัฐประชาชนจีน โดยจะมีการพบหารือกับบริษัทชั้นนําของจีน เพื่อชักชวนให้เข้ามาลงทุนในประเทศไทย รวมทั้งร่วมพิธีการลงนามบันทึกความเข้าใจ (MOU) ด้านความร่วมมือระหว่างหน่วยงานภาครัฐไทยกับมณฑลกวางตุ้ง และบริษัท หัวเว่ย ทั้งนี้ กลุ่มบริษัทที่จะพบหารือนั้นล้วนเป็นบริษัทที่อยู่ในอุตสาหกรรมเป้าหมาย ได้แก่ กลุ่มอุตสาหกรรมเครื่องใช้ไฟฟ้า อิเล็กทรอนิกส์ เทคโนโลยีชีวภาพ อุปกรณ์เครือข่ายและโทรคมนาคม และการพัฒนาบุคลากร
นอกจากนี้ คณะจะเข้าพบเพื่อหารือกับผู้บริหารของบริษัท หัวเว่ย ณ เมืองเซินเจิ้น ซึ่งเป็นที่ตั้งของสํานักงานใหญ่ที่มีศูนย์แสดงนวัตกรรม่วมจัดสัมมนาใหญ่ในงาน ญ่ในงาน นจากบีในของบริษัท และในวันที่ 23 ตุลาคม 2562 บีโอไอจะจัดสัมมนาใหญ่“Strategic Partnership through the Belt and Road Initiative and the EEC” โดยนายสมคิด จาตุศรีพิทักษ์ รองนายกรัฐมนตรีจะกล่าวปาฐกถาพิเศษ นายกอบศักดิ์ ภูตระกูล รองเลขาธิการนายกรัฐมนตรี ฝ่ายการเมือง จะบรรยายในหัวข้อ “Enhancing Thailand’s Competitiveness-Improving Ease of Doing Business in Thailand” นางสาวดวงใจ อัศวจินตจิตร์ เลขาธิการบีโอไอ จะบรรยายในหัวข้อ “Thailand Investment Year: Opportunities for Chinese Investors” นายคณิศ แสงสุพรรณ เลขาธิการคณะกรรมการนโยบาย เขตพัฒนาพิเศษภาคตะวันออก จะร่วมบรรยายในหัวข้อ “Grand Strategy on the Belt and Road Initiative and the EEC” และผู้บริหารระดับสูงของบริษัท หัวเว่ย ประเทศไทยจะร่วมแลกเปลี่ยนประสบการณ์การทําธุรกิจในประเทศไทยด้วย โดยงานสัมมนาจะจัดขึ้น ณ โรงแรมโฟร์ซีซั่น เซินเจิ้น คาดว่า จะมีนักธุรกิจชั้นนําจากจีนเข้าร่วมประมาณ 500 ราย
“ประเทศไทยกับจีนมีความสัมพันธ์ที่ดีมาอย่างยาวนาน ซึ่งไทยถือเป็นจุดยุทธศาสตร์สําคัญในการเป็นประตูสู่อาเซียน ที่สามารถเชื่อมโยงกับจีนได้เป็นอย่างดี เนื่องจากมีความพร้อมด้านโครงสร้างพื้นฐาน และสภาพแวดล้อมทางธุรกิจที่เหมาะสมกับการลงทุน นอกจากนี้ รัฐบาลไทยยังมีมาตรการสนับสนุนและอํานวยความสะดวกให้นักลงทุนผ่านสิทธิประโยชน์ต่างๆ ของบีโอไออีกด้วย” นางสาวดวงใจกล่าว
ในช่วง 4 ปีที่ผ่านมา ตัวเลขขอรับการส่งเสริมการลงทุนของจีน ตั้งแต่ปี 2558 ถึงปี 2561 มียอดรวมกว่า 1.12 แสนล้านบาท ขณะที่ในช่วง 6 เดือนแรกของปี 2562 นักลงทุนจากจีนมียอดขอรับการส่งเสริมการลงทุนแล้วกว่า 2.4 หมื่นล้านบาท ซึ่งสูงกว่าช่วงเดียวกันของปี 2561 กว่า 5 เท่า
รัฐบาลไทย-ข่าวทำเนียบรัฐบาล-“ยุติธรรม” ร่วมพิธีเปิดการประชุมระดับสูงเพื่อยกระดับความร่วมมือในการบริหารจัดการชายแดนอาเซียน
วันอังคารที่ 2 พฤษภาคม 2560
“ยุติธรรม” ร่วมพิธีเปิดการประชุมระดับสูงเพื่อยกระดับความร่วมมือในการบริหารจัดการชายแดนอาเซียน
นายสมชาย เสียงหลาย ที่ปรึกษารัฐมนตรีว่าการกระทรวงยุติธรรม พร้อมด้วย นายวิทยา สุริยะวงค์ รองปลัดกระทรวงยุติธรรม เข้าร่วมพิธีเปิดการประชุมระดับสูง เพื่อยกระดับความร่วมมือในการบริหารจัดการชายแดนอาเซียน
เมื่อวันอังคารที่ ๒ พฤษภาคม ๒๕๖๐ เวลา ๐๙.๐๐ น.
นายสมชาย เสียงหลาย ที่ปรึกษารัฐมนตรีว่าการกระทรวงยุติธรรม
พร้อมด้วย นายวิทยา สุริยะวงค์ รองปลัดกระทรวงยุติธรรม
เข้าร่วมพิธีเปิดการประชุมระดับสูง เพื่อยกระดับความร่วมมือในการบริหารจัดการชายแดนอาเซียน
“เพื่อประชาคมอาเซียนที่เชื่อมโยงกันมากขึ้น ปลอดภัย และมั่นคง”
(High Level Regional Conference on Enhancing
Cooperation on Border Management in the
ASEAN Region : “Ensuring a More Interconnected,
Safe and Secure ASEAN Community”)
เพื่อยกระดับและต่อยอดในด้านการบริหารจัดการชายแดน การหารือในการประชุมเกี่ยวกับ
การเสริมสร้างกลไกระดับภูมิภาค รวมทั้งแนวทางและมาตรการในการแก้ไขปัญหาอาชญากรรมข้ามชาติ
โดยมีผู้แทนจากหน่วยงานต่างๆ ประกอบด้วย สํานักงานป้องกันยาเสพติดและปราบปรามอาชญากรรม
แห่งสหประชาชาติ (UNODC) กระทรวงการต่างประเทศ
และหน่วยงานของประเทศสมาชิกอาเซียน เข้าร่วมฯ
ณ ห้องประชุม ๓ ศูนย์ประชุมสหประชาชาติ กรุงเทพฯ
รัฐบาลไทย-ข่าวทำเนียบรัฐบาล-‘หม่อมเต่า’ห่วงแรงงาน เรียก ขรก.ประชุมด่วน เพิ่มมาตรการเยียวยาพิษโควิด -19 [กระทรวงเเรงงาน]
วันอาทิตย์ที่ 29 มีนาคม 2563
‘หม่อมเต่า’ห่วงแรงงาน เรียก ขรก.ประชุมด่วน เพิ่มมาตรการเยียวยาพิษโควิด -19 [กระทรวงเเรงงาน]
‘หม่อมเต่า’ห่วงแรงงาน เรียก ขรก.ประชุมด่วน เพิ่มมาตรการเยียวยาพิษโควิด -19
รัฐมนตรีว่าการกระทรวงแรงงานเรียกข้าราชการประชุมด่วน เพิ่มมาตรการเยียวยาลูกจ้างผู้ประกันตน แก้กฎกระทรวง กําหนดหลักเกณฑ์ใหม่ เพื่อให้ผู้ประกันตนในระบบประกันสังคมมีสิทธิได้รับเงินทดแทนการขาดรายได้ไม่ต่ํากว่าเดือนละ 5,000 บาท โดยให้มีผลตั้งแต่ 1 มีนาคม 2563
วันนี้ (29 มีนาคม 2563)หม่อมราชวงศ์จัตุมงคล โสณกุล รัฐมนตรีว่าการกระทรวงแรงงานเรียกประชุมผู้บริหารระดับสูงกระทรวงแรงงาน และส่วนราชการที่เกี่ยวข้องเป็นการเร่งด่วน โดยมีนายสุทธิสุโกศล ปลัดกระทรวงแรงงาน นางเธียรรัตน์ นะวะมะวัฒน์ รองปลัดกระทรวงแรงงาน นายทศพล กฤตวงศ์วิมาน เลขาธิการสํานักงานประกันสังคมพร้อมด้วยเลขาธิการคณะกรรมการกฤษฎีกา รองผู้อํานวยการสํานักงบประมาณ และที่ปรึกษาด้านประสิทธิภาพ กรมสรรพากร เพื่อหารือมาตรการช่วยเหลือแรงงานซึ่งเป็นผู้ประกันตนในระบบประกันสังคมที่ได้รับผลกระทบจากการแพร่ระบาดของเชื้อไวรัสโควิด – 19
โดยที่ประชุมเห็นชอบให้กระทรวงแรงงาน โดยสํานักงานประกันสังคม แก้ไขกฎกระทรวงกําหนดหลักเกณฑ์ เพื่อให้ผู้ประกันตนในระบบประกันสังคมที่มีสิทธิได้รับเงินทดแทนการขาดรายได้ไม่ถึง 5,000 บาท มีสิทธิได้รับเงินไม่ต่ํากว่าเดือนละ 5,000 บาท โดยให้มีผลตั้งแต่ 1 มีนาคม 2563 เพื่อให้สอดคล้องและเท่าเทียมกันกับการช่วยเหลือแรงงานลูกจ้างที่ไม่ได้อยู่ในระบบประกันสังคม โดยจะเสนอต่อที่ประชุมคณะรัฐมนตรีให้ความเห็นชอบในวันอังคารที่ 31 มีนาคมจะถึงนี้
ทั้งนี้ ผู้ประกันตนสามารถสอบถามรายละเอียดเพิ่มเติมได้ที่สายด่วนกระทรวงแรงงาน 1506 กด 1 สํานักงานประกันสังคม ตลอด 24 ชั่วโมง
++++++++++++++++++++++++++++++
รัฐบาลไทย-ข่าวทำเนียบรัฐบาล-กระทรวงยุติธรรม รับเรื่องจากประธานมูลนิธิปวีณาฯ ซึ่งนำครอบครัวผู้เสียหายในคดีอาญา เพื่อขอรับเงินเยียวยาตาม พ.ร.บ.ค่าตอบแทนผู้เสียหายและค่าทดแทนและค่าใช้จ่ายแก่จำเลยในคดีอาญา
วันจันทร์ที่ 5 สิงหาคม 2562
กระทรวงยุติธรรม รับเรื่องจากประธานมูลนิธิปวีณาฯ ซึ่งนําครอบครัวผู้เสียหายในคดีอาญา เพื่อขอรับเงินเยียวยาตาม พ.ร.บ.ค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม รับเรื่องจากนางปวีณา หงสกุล ประธานมูลนิธิปวีณาหงสกุลเพื่อเด็กและสตรี
ในวันจันทร์ที่ ๕ สิงหาคม ๒๕๖๒ เวลา ๑๐.๐๐ น. ณ ศูนย์บริการร่วมกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม รับเรื่องจากนางปวีณา หงสกุล ประธานมูลนิธิปวีณาหงสกุลเพื่อเด็กและสตรี ซึ่งนําครอบครัวของหญิงสาววัย ๑๘ ปี ในจังหวัดฉะเชิงเทราที่ตั้งครรภ์ ๗ เดือน ซึ่งถูกสามีทําร้ายร่างกายเสียชีวิตพร้อมลูกในครรภ์ และครอบครัวของเด็กชายวัย ๒ ขวบ ในจังหวัดสมุทรปราการที่ถูกทําร้ายร่างกายจนเสียชีวิต เพื่อขอรับเงินเยียวยาตาม พ.ร.บ.ค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔ แก้ไขเพิ่มเติม (ฉบับที่ ๒) พ.ศ. ๒๕๕๙ และขอความช่วยเหลือด้านอื่นๆ ต่อกระทรวงยุติธรรม
นายธวัชชัยฯ กล่าวว่า ครอบครัวผู้เสียหายทั้ง ๒ กรณี ได้มาขอรับเงินเยียวยาจากกระทรวงยุติธรรม กรณีตกเป็นผู้เสียหายในคดีอาญา ตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔ และที่แก้ไขเพิ่มเติม (ฉบับที่ ๒) พ.ศ. ๒๕๕๙ โดยกระทรวงยุติธรรมพร้อมให้ความช่วยเหลือตามแนวทาง JUSTICE CARE หรือยุติธรรมใส่ใจ ๒๔ ชั่วโมง ซึ่งผู้เสียหายรายแรกเป็นครอบครัวของหญิงสาววัย ๑๘ ปี ในจังหวัดฉะเชิงเทราที่ตั้งครรภ์ ๗ เดือน ซึ่งถูกสามีทําร้ายร่างกายเสียชีวิตพร้อมลูกในครรภ์ได้มีการประสานผ่านพนักงานคุ้มครองสิทธิและเสรีภาพของสํานักงานยุติธรรมจังหวัดฉะเชิงเทรา ได้แจ้งสิทธิและรับคําขอตาม พ.ร.บ. ค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา พ.ศ.๒๕๔๔ ถ้าเข้าหลักเกณฑ์การพิจารณาสามารถรับค่าเยียวยาตามกฎหมาย เป็นจํานวนเงิน ๑๑๐,๐๐๐ บาท แต่กรณีเสียชีวิตพร้อมลูกในครรภ์จะได้ค่าชดเชยเพิ่มเติมเท่าใดนั้นอาจต้องดูในอัตราชดเชยเป็นรายกรณี
ส่วนกรณีครอบครัวของเด็กชายวัย ๒ ขวบ ในจังหวัดสมุทรปราการที่ถูกทําร้ายร่างกายจนเสียชีวิตยังไม่เคยยื่นเรื่องกับกระทรวงยุติธรรม ซึ่งวันนี้สามารถยื่นขอรับการเยียวยา โดยกระทรวงยุติธรรมจะพิจารณาตามหลักเกณฑ์ฯ เพื่อให้ความช่วยเหลือเยียวยาตามสิทธิต่อไป
รัฐบาลไทย-ข่าวทำเนียบรัฐบาล-กรมโรงงานฯ ร่วม10 หน่วยงาน ถกโต๊ะประชุม แบน 3 สารเกษตรอันตราย คาดรู้ผลภายใน 3 เดือน!!!!
วันศุกร์ที่ 15 ธันวาคม 2560
กรมโรงงานฯ ร่วม10 หน่วยงาน ถกโต๊ะประชุม แบน 3 สารเกษตรอันตราย คาดรู้ผลภายใน 3 เดือน!!!!
กรมโรงงานฯ ร่วม10 หน่วยงาน ถกโต๊ะประชุม แบน 3 สารเกษตรอันตราย คาดรู้ผลภายใน 3 เดือน!!!!
กรุงเทพฯ 14 ธันวาคม 2560 – กรมโรงงานอุตสาหกรรม กระทรวงอุตสาหกรรม ชี้แจงกรณีเครือข่ายเตือนภัยสารเคมีกําจัดศัตรูพืช หรือไทยแพน และเครือข่ายภาคประชาชน ที่เข้ายื่นหนังสือต่อคณะกรรมการวัตถุอันตราย ให้มีการพิจารณายกเลิก และจํากัดการใช้สารเคมีกําจัดศัตรูพืช 3 ชนิด ได้แก่ พาราควอต คลอไพริฟอส และไกลโฟเซต พร้อมให้แก้ไขบัญชีสารเคมีเหล่านี้ จากวัตถุอันตรายประเภทที่ 3 ให้เป็นประเภทที่ 4 ทั้งนี้ กระทรวงอุตสาหกรรมโดยกรมโรงงานอุตสาหกรรมได้ร่วมหารือกับคณะกรรมการวัตถุอันตรายให้มีการจัดตั้งอนุกรรมการเฉพาะกิจเร่งสรุปผลภายใน 3 เดือน เพื่อให้เป็นไปตามกฎหมาย และเกิดความเป็นธรรมกับทุกฝ่ายต่อไป
นายมงคล พฤกษ์วัฒนา อธิบดีกรมโรงงานอุตสาหกรรม เปิดเผยว่า จากกรณีที่เครือข่ายเตือนภัยสารเคมีกําจัดศัตรูพืช หรือไทยแพน และเครือข่ายภาคประชาชนเข้ายื่นหนังสือต่อคณะกรรมการวัตถุอันตรายให้มีการพิจารณายกเลิกและจํากัดการใช้สารเคมีกําจัดศัตรูพืช 3 ชนิด ได้แก่ สารพาราควอต สารคลอไพริฟอส และสารไกลโฟเซต ซึ่งปัจจุบันนิยมใช้เป็นสารกําจัดศัตรูพืชและยาฆ่าแมลง และมีความประสงค์ให้แก้ไขบัญชีสารเคมีเหล่านี้จากเดิมที่เป็นวัตถุอันตรายประเภทที่ 3 ให้เป็นประเภทที่ 4 ที่ห้ามมิให้มีการผลิต นําเข้า ส่งออก หรือมีไว้ในครอบครอง พร้อมทั้งควบคุมห้ามไม่ให้ประกอบกิจการใดๆ เพราะสารดังกล่าวอาจตกค้างและก่อให้ผลกระทบต่อสุขภาพของประชาชนนั้น กรมโรงงานอุตสาหกรรมได้นํากรณีที่เกิดขึ้นมาประชุมหารือร่วมกับคณะกรรมการวัตถุอันตรายซึ่งมีนายสมบูรณ์ ยินดียั่งยืน รองปลัดกระทรวงอุตสาหกรรมเป็นประธาน พร้อมด้วยตัวแทนหน่วยงานที่เกี่ยวข้อง อาทิ สํานักงานคณะกรรมการอาหารและยา กรมวิทยศาสตร์การแพทย์ กรมควบคุมมลพิษ สํานักงานมาตรฐานสินค้าเกษตรและอาหารแห่งชาติ กรมส่งเสริมการเกษตร กรมวิชาการเกษตร รวมทั้งผู้ทรงคุณวุฒิด้านต่างๆ เป็นต้น เพื่อร่วมกันพิจารณาเรื่องดังกล่าว
โดยทุกหน่วยงานได้ร่วมกันพิจารณาสรุปในที่ประชุมเห็นสมควรให้มีการจัดตั้งอนุกรรมการเฉพาะกิจเพื่อหาข้อเท็จจริงในการพิจารณาให้มีการยกเลิกสารหรือไม่อย่างเข้มงวดภายใน 3 เดือน รวมถึงแนวทางเพิกถอนใบอนุญาตหรือการชะลอสําหรับการต่ออายุขึ้นทะเบียน ซึ่งหลังจากนี้หากมีการยกเลิกจริงให้เป็นไปตามอํานาจหน้าที่ของหน่วยงานที่เป็นผู้พิจารณาตาม พ.ร.บ.วัตถุอันตราย
อย่างไรก็ตาม การหารือครั้งนี้คณะกรรมการวัตถุอันตรายได้นําเรื่องกรณีดังกล่าวที่ถูกร้องเรียนขึ้นมาพิจารณา โดยจะนําเอาข้อมูลทั้งด้านผลกระทบด้านสุขภาพ ด้านสิ่งแวดล้อม และผลกระทบที่เกิดขึ้นจากทุกฝ่ายมาพิจารณา และสรุปความเห็นว่าควรยกเลิกหรือไม่ในเร็วๆนี้ นายมงคล กล่าวสรุป
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ร่วมพิธีทางศาสนามหามงคล 5 ศาสนา เนื่องในโอกาสวันเฉลิมพระชนมพรรษา 28 กรกฎาคม 2562
วันศุกร์ที่ 26 กรกฎาคม 2562
รมว.กระทรวงดิจิทัลฯ ร่วมพิธีทางศาสนามหามงคล 5 ศาสนา เนื่องในโอกาสวันเฉลิมพระชนมพรรษา 28 กรกฎาคม 2562
รมว.กระทรวงดิจิทัลฯ ร่วมพิธีทางศาสนามหามงคล 5 ศาสนา เนื่องในโอกาสวันเฉลิมพระชนมพรรษา 28 กรกฎาคม 2562
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วยคู่สมรส เข้าร่วมพิธีทางศาสนามหามงคล 5 ศาสนา เนื่องในโอกาสวันเฉลิมพระชนมพรรษา 28 กรกฎาคม 2562 ณ ตึกภักดีบดินทร์ ทําเนียบรัฐบาล เมื่อวันที่ 24 กรกฎาคม 2562 ซึ่งรัฐบาลได้จัดพิธีทางศาสนามหามงคล 5 ศาสนาขึ้น เพื่อถวายเป็นพระราชกุศล เนื่องในโอกาสวันเฉลิมพระชนมพรรษา 28 กรกฎาคม 2562 โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธีฯ และมีผู้นํา ผู้ประกอบพิธีทางศาสนา คณะรัฐมนตรีและคู่สมรส ประธานสภาผู้แทนราษฎร ประธานวุฒิสภา ประธานศาลฎีกา ประธานศาลรัฐธรรมนูญ ประธานศาลปกครองสูงสุด ประธานองค์กรตามรัฐธรรมนูญ ผู้บัญชาการเหล่าทัพและผู้บัญชาการตํารวจแห่งชาติ ผู้แทนข้าราชการทุกหมู่เหล่า และผู้ที่เกี่ยวข้องเข้าร่วมพิธีดังกล่าว
********************
รัฐบาลไทย-ข่าวทำเนียบรัฐบาล-​รัฐมนตรี ก.อุตฯ พร้อมด้วยเลขาธิการ EEC ประชุม Round Table ร่วมกับนักลงทุนอังกฤษ
วันศุกร์ที่ 22 มิถุนายน 2561
​รัฐมนตรี ก.อุตฯ พร้อมด้วยเลขาธิการ EEC ประชุม Round Table ร่วมกับนักลงทุนอังกฤษ
รัฐมนตรีว่าการกระทรวงอุตสาหกรรม และ เลขาธิการสํานักงาน EEC ประชุม Round Table ร่วมกับนักลงทุนอังกฤษ ณ ASIA House กรุงลอนดอน ประเทศอังกฤษ โดยมีนักธุรกิจจากบริษัทชั้นนํา อาทิ ARUP HSBC KPMG SHELL PRUDENTIAL และ WOOD PLC จํานวนกว่า 20 รายเข้าร่วมการหารือ
ลอนดอน อังกฤษ : เมื่อวันที่ 20 มิถุนายน 2561 ดร.อุตตม สาวนายน รัฐมนตรีว่าการกระทรวงอุตสาหกรรม และ ดร.คณิศ แสงสุพรรณ เลขาธิการสํานักงาน EEC ประชุม Round Table ร่วมกับนักลงทุนอังกฤษ ณ ASIA House กรุงลอนดอน ประเทศอังกฤษ โดยมีนักธุรกิจจากบริษัทชั้นนํา อาทิ ARUP HSBC KPMG SHELL PRUDENTIAL และ WOOD PLC จํานวนกว่า 20 รายเข้าร่วมการหารือ
โดย ดร.อุตตมฯ เปิดเผยว่า "งานสําคัญเรื่องหนึ่งครั้งนี้คือ การพบหารือ ชี้แจงบริษัทและนักลงทุนอังกฤษ โดยผมและเลขา EEC ได้รับเชิญไปสมาคม Asia House ที่มีความเป็นมายาวนาน มีสมาชิกประกอบด้วยบริษัทขนาดใหญ่ของอังกฤษที่มีความสนใจในเอเชียและสมาชิกให้ความสนใจอยู่แล้วในโอกาสการลงทุนในไทย จึงได้ชี้แจงเรื่อง Thailand 4.0 ว่าสร้างโอกาสการลงทุนใหม่ๆ เพราะใช้ประโยชน์จากการที่ Thailand 4.0 ถูกออกแบบให้เชื่อมโยงกับยุทธศาสตร์ของเศรษฐกิจหลัก เช่น จีน-One Belt One Road, ญี่ปุ่น- Open and Free Indo-Pacific และอินเดีย- Act East ซึ่งมุ่งเชื่อมโยงสู่พื้นที่ Asia โดยเฉพาะ ASEAN และ CLMV จึงชี้ให้นักลงทุนเห็นว่าโอกาสลงทุนในไทยถือเป็นโอกาสที่จะเข้าถึงตลาดหลักเช่น จีน ด้วย รวมถึง CLMV และอาเซียน ซึ่งนักลงทุนต่างสนใจในศักยภาพจุดนี้ เพราะการมาลงทุนในไทยเท่ากับมีโอกาสเชื่อมโยงทางธุรกิจกับบริษัทจากหลายประเทศ นักลงทุนสนใจมากเกี่ยวกับ EEC และความคืบหน้าที่เป็นไปตามเป้าหมาย โดยเฉพาะโอกาสในการลงทุนโครงสร้างพื้นฐาน อุตสาหกรรมเป้าหมายและการบริการที่เน้นเทคโนโลยี เพราะอังกฤษมีชื่อด้านเทคโนโลยีขั้นสูง รวมถึงการร่วมกันพัฒนาบุคลากรให้ตอบโจทย์อุตสาหกรรมยุค 4.0"
ทั้งนี้ นักธุรกิจที่เข้าร่วมหารือ ได้แสดงความสนใจ และซักถามรายละเอียดของโครงการต่างๆ ในพื้นที่ EEC แนวทางการส่งเสริม sme และ startup ของรัฐบาล รวมถึงนโยบายความเชื่อมโยงทางเศรษฐกิจของไทยกับญี่ปุนและจีน นอกจากนี้ กลุ่มสมาชิกของ Asia House ต้องการมาลงพื้นที่เยือน EEC ซึ่งเดิมกําหนดไว้เดือนกรกฎาคมนี้ ซึ่งจะประสานกับสํานักงาน EEC ต่อไป
รัฐบาลไทย-ข่าวทำเนียบรัฐบาล-การรับมอบรางวัลทุนหมุนเวียนดีเด่นของกองทุนบริหารเงินกู้เพื่อการปรับโครงสร้างหนี้สาธารณะและพัฒนาตลาดตราสารหนี้ในประเทศ
วันพฤหัสบดีที่ 3 สิงหาคม 2560
การรับมอบรางวัลทุนหมุนเวียนดีเด่นของกองทุนบริหารเงินกู้เพื่อการปรับโครงสร้างหนี้สาธารณะและพัฒนาตลาดตราสารหนี้ในประเทศ
กองทุนบริหารเงินกู้เพื่อการปรับโครงสร้างหนี้สาธารณะและพัฒนาตลาดตราสารหนี้ในประเทศ (กปพ.) ได้รับรางวัลทุนหมุนเวียนดีเด่น ประเภทการพัฒนาดีเด่น ประจําปี 2560 ซึ่งเป็นรางวัลที่มอบให้กับทุนหมุนเวียนที่มีผลการดําเนินงานโดยรวมและการพัฒนาดีเด่น
นายสุวิชญ โรจนวานิช ผู้อํานวยการสํานักงานบริหารหนี้สาธารณะ และผู้จัดการกองทุนบริหารเงินกู้เพื่อการปรับโครงสร้างหนี้สาธารณะและพัฒนาตลาดตราสารหนี้ในประเทศ (กปพ.) แถลงว่า กปพ. ได้รับรางวัลทุนหมุนเวียนดีเด่น ประเภทการพัฒนาดีเด่น ประจําปี 2560 ซึ่งเป็นรางวัลที่มอบให้กับทุนหมุนเวียนที่มีผลการดําเนินงานโดยรวมและการพัฒนาดีเด่น สามารถดําเนินงานตามแผนการดําเนินงานและโครงการที่กําหนดไว้ได้อย่างมีประสิทธิภาพ ประสิทธิผล และบรรลุเป้าหมายตามภารกิจ ในการนี้ ปลัดกระทรวงการคลัง ประธานกรรมการ กปพ. ได้มอบหมายให้นายจุมพล ริมสาคร รองปลัดกระทรวงการคลัง หัวหน้ากลุ่มภารกิจด้านรายจ่ายและหนี้สิน เป็นผู้รับมอบรางวัลจากนายอภิศักดิ์ ตันติวรวงศ์ รัฐมนตรีว่าการกระทรวงการคลัง ในงานมอบรางวัลทุนหมุนเวียน ประจําปี 2560 ซึ่งจัดโดยกรมบัญชีกลาง เมื่อวันที่ 2 สิงหาคม 2560 ณ ตึกสันติไมตรี ทําเนียบรัฐบาล ทั้งนี้ ทุนหมุนเวียนที่ได้รับรางวัลจํานวนทั้งสิ้น 16 รางวัล โดยแบ่งเป็น 4 ประเภทรางวัล ได้แก่ รางวัลประสิทธิภาพด้านการบริหารจัดการดีเด่น รางวัลการพัฒนาดีเด่น รางวัลผลการดําเนินงานดีเด่น และรางวัลทุนหมุนเวียนเกียรติยศ
ส่วนบริหารกองทุนและพัฒนาโครงสร้างพื้นฐาน สํานักพัฒนาตลาดตราสารหนี้
สํานักงานบริหารหนี้สาธารณะ
โทร. 0 2265 8050 ต่อ 5808
รัฐบาลไทย-ข่าวทำเนียบรัฐบาล-รองปลัดฯสุรพล  ให้สัมภาษณ์เกี่ยวกับร่าง พ.ร.บ.โรงงาน  ทางสถานีโทรทัศน์ไทยพีบีเอส
วันพุธที่ 27 กุมภาพันธ์ 2562
รองปลัดฯสุรพล  ให้สัมภาษณ์เกี่ยวกับร่าง พ.ร.บ.โรงงาน  ทางสถานีโทรทัศน์ไทยพีบีเอส
นายสุรพล ชามาตย์ รองปลัดกระทรวงอุตสาหกรรม ให้สัมภาษณ์ในรายการสถานีประชาชน ทางสถานีโทรทัศน์ไทยพีบีเอส
เมื่อวันที่ 26 กุมภาพันธ์ 2562 นายสุรพล ชามาตย์ รองปลัดกระทรวงอุตสาหกรรม ให้สัมภาษณ์ในรายการสถานีประชาชน ทางสถานีโทรทัศน์ไทยพีบีเอส เพื่อชี้แจง ข้อสงสัยต่างๆ ของประชาชน พร้อมชี้แจงรายละเอียดที่ถูกต้องเกี่ยวกับร่างพระราชบัญญัติ (พ.ร.บ.) โรงงาน ฉบับใหม่ โดยมี นางดาวัลย์ จันทรหัสดี เจ้าหน้าที่อาวุโสและที่ปรึกษาชุมชนมูลนิธิบูรณะนิเวศ และนายปรเมศวร์ อินทรชุมนุม รองอธิบดีอัยการ สํานักงานชี้ขาดคดี อัยการสูงสุด ร่วมให้สัมภาษณ์ และนางอรอุมา เกษตรพืชผล เป็นผู้ดําเนินรายการ
รัฐบาลไทย-ข่าวทำเนียบรัฐบาล-กรุงไทยหนุนลูกค้า SME บุกตลาด CLMV ดอกเบี้ยเริ่มต้น 3.9% ต่อปี
วันพฤหัสบดีที่ 22 มิถุนายน 2560
กรุงไทยหนุนลูกค้า SME บุกตลาด CLMV ดอกเบี้ยเริ่มต้น 3.9% ต่อปี
ธนาคารกรุงไทยออกสินเชื่อ KTB CLMV สนับสนุนเงินทุนให้กับ SME ขนาดกลาง ในการทําธุรกิจกับคู่ค้าในกลุ่ม CLMV วงเงินรวม 2,000 ล้านบาท อัตราดอกเบี้ยเริ่มต้น 3.9% ต่อปี ผ่อนชําระสูงสุดนาน 7 ปี ขอสินเชื่อ ได้ที่สํานักงานธุรกิจทั้ง 79 แห่งทั่วประเทศ
นายปฏิเวช สันตะวานนท์ ผู้ช่วยกรรมการผู้จัดการใหญ่อาวุโส สายงานธุรกิจขนาดกลาง ธนาคารกรุงไทย เปิดเผยว่า จากนโยบายของธนาคารที่มุ่งดูแลผู้ประกอบการ SME ให้มีความแข็งแกร่ง สามารถแข่งขันได้ในเวทีโลก โดยเฉพาะในกลุ่มประเทศ CLMV ประกอบด้วย กัมพูชา สปป.ลาว เมียนมาร์ และเวียดนาม ซึ่งเป็นตลาดที่มีศักยภาพและมีอัตราการเติบโตทางเศรษฐกิจแบบก้าวกระโดด ธนาคารจึงได้ออกสินเชื่อ KTB CLMV เพื่อสนับสนุนสินเชื่อให้กับลูกค้า SME ขนาดกลาง ในการทําธุรกิจกับคู่ค้ากับกลุ่มประเทศดังกล่าว ในวงเงินรวม 2,000 ล้านบาท ทั้งวงเงินหมุนเวียน เงินกู้ระยะยาว และการออกหนังสือค้ําประกัน โดยคิดอัตราดอกเบี้ยพิเศษเริ่มต้นที่ 3.9% ต่อปี ผ่อนชําระนานสูงสุด 7 ปี
“ธนาคารให้กู้สูงสุดรายละ 100 ล้านบาท โดยแบ่งเป็น 2 แพ็คเกจ แพ็คเกจที่ 1 สําหรับลูกค้าที่มีหลักประกัน กรณีวงเงินหมุนเวียน อัตราดอกเบี้ยปีแรก 3.9% ต่อปี กรณีเงินกู้ระยะยาว อัตราดอกเบี้ยคงที่ 3 ปี เริ่มต้นปีแรกที่ 4% ต่อปี แพ็คเกจที่ 2 สําหรับลูกค้าที่มีข้อจํากัดเรื่องหลักประกัน สามารถใช้ บสย. ค้ําประกัน กรณีวงเงินหมุนเวียน อัตราดอกเบี้ยปีแรก 4.4% ต่อปี กรณีเงินกู้ระยะยาว อัตราดอกเบี้ยคงที่ 3 ปี เริ่มต้นปีแรกที่ 4.5% ต่อปี และสําหรับลูกค้าที่ต้องการออกหนังสือค้ําประกันการซื้อสินค้า ธนาคารคิดค่าธรรมเนียมพิเศษเริ่มต้นที่ 1.5% ต่อปี”
นายปฏิเวช สันตะวานนท์ กล่าวในตอนท้ายว่า นอกจากสนับสนุนสินเชื่อให้กับลูกค้าแล้ว เมื่อเดือนมีนาคมที่ผ่านมา ธนาคารยังได้ร่วมกับกระทรวงพาณิชย์ และกระทรวงอุตสาหกรรม จัดสัมมนา “ SMEs Genius Exporter บุกตลาด CLMV “ เพื่อเสริมศักยภาพให้แก่ SMEs ในการขยายตลาดส่งออก ทั้งนี้ ผู้ประกอบการ SME สามารถยื่นขอสินเชื่อได้ที่สํานักงานธุรกิจทั้ง 79 แห่งทั่วประเทศ หรือสอบถามเพิ่มเติมที่ศูนย์ลูกค้าสัมพันธ์ โทร. 02-111-1111 หรือ www.ktbsme.com/clmv
ฝ่ายสื่อสารองค์กรและภาพลักษณ์
โทร. 0-2208-4174-8
รัฐบาลไทย-ข่าวทำเนียบรัฐบาล-ปลัดพาณิชย์มอบนโยบายการทำงานแก่พาณิชย์จังหวัด 18 กลุ่ม ขับเคลื่อนเศรษฐกิจในส่วนภูมิภาคตามนโยบายรัฐบาล
วันศุกร์ที่ 27 เมษายน 2561
ปลัดพาณิชย์มอบนโยบายการทํางานแก่พาณิชย์จังหวัด 18 กลุ่ม ขับเคลื่อนเศรษฐกิจในส่วนภูมิภาคตามนโยบายรัฐบาล
นางนันทวัลย์ ศกุนตนาค ปลัดกระทรวงพาณิชย์ เปิดเผยว่าได้มอบนโยบายการทํางานให้กับสํานักงานพาณิชย์จังหวัด 18 กลุ่มจังหวัด เพื่อขับเคลื่อนเศรษฐกิจในส่วนภูมิภาคตามนโยบายรัฐบาล
โดยได้เน้นให้พาณิชย์จังหวัดเป็นตัวแทนกระทรวงพาณิชย์ในส่วนภูมิภาคดําเนินการขับเคลื่อนเศรษฐกิจในจังหวัดที่ตนเองดูแลอยู่ และช่วยในการพัฒนาเศรษฐกิจฐานรากตามนโยบายรัฐบาล ทั้งการช่วยยกระดับรายได้ให้กับเกษตรกร การพัฒนาช่องทางการจําหน่ายสินค้าให้กับผู้ประกอบการชุมชน สินค้าเกษตร OTOP และสินค้า GI การดูแลค่าครองชีพ การขับเคลื่อนการค้าชายแดน การส่งเสริมและพัฒนาผู้ประกอบการ และการยกระดับการทํางานในการให้บริการประชาชนและภาคธุรกิจ
ทั้งนี้ ในการสร้างความเข้มแข็งให้กับเศรษฐกิจฐานราก ได้ขอให้เน้นการช่วยยกระดับรายได้ให้กับเกษตรกร โดยต้องติดตามสถานการณ์สินค้าเกษตรและคาดการณ์สถานการณ์ล่วงหน้าตามช่วงฤดูกาลที่ผลผลิตกําลังจะออกสู่ตลาด ทั้งในด้านราคาสินค้า ช่องทางการตลาด การสร้างมูลค่าเพิ่ม และทํางานร่วมกับหน่วยงานอื่นๆ เช่น กระทรวงเกษตรและสหกรณ์ กระทรวงอุตสาหกรรม รวมถึงต้องจริงจังกับการพัฒนาช่องทางตลาดเพื่อยกระดับการค้าสินค้าเกษตรและสินค้าชุมชน เช่น การขายผ่านทาง E-Commerce โดยการช่วยให้ผู้ประกอบการรายย่อยและกลุ่มเกษตรกรเข้าถึงตลาดจีนได้มากขึ้นผ่านทางอาลีบาบา
ขณะเดียวกัน ให้เข้าไปช่วยดูแลและช่วยขับเคลื่อนร้านค้าธงฟ้าประชารัฐ ให้เป็นเครื่องมือในการดําเนินงานและใช้ประโยชน์ในการสนับสนุนสินค้าชุมชน และผลผลิตทางการเกษตรตามฤดูกาล เพราะหากร้านค้ามีความเข้มแข็ง ไม่เพียงแต่ช่วยยกระดับรายได้ให้กับเจ้าของร้าน แต่ยังช่วยเพิ่มช่องทางการจําหน่ายสินค้าให้กับเกษตรกร ผู้ผลิตสินค้าชุมชน สินค้า OTOP และสินค้า GI ได้ และยังช่วยให้ผู้ถือบัตรสวัสดิการ แห่งรัฐ มีทางเลือกในการจับจ่ายใช้สอยซื้อสินค้า และช่วยลดค่าครองชีพได้ด้วย
นางนันทวัลย์ กล่าวเพิ่มเติมว่า ในด้านการดูแลค่าครองชีพ ขอให้มีการกํากับติดตามลงพื้นที่ตรวจสอบสถานการณ์ราคาสินค้าอย่างใกล้ชิด และหากพบว่ารายการใดเริ่มมีปัญหาด้านราคาที่ปรับขึ้น ลงผิดปกติอย่างไม่เป็นธรรม ก็ให้รีบเข้าไปดูแล และแจ้งเตือนเข้ามายังส่วนกลางทันที ขณะเดียวกัน ให้รณรงค์ให้ผู้บริโภครู้จักฉลาดซื้อประหยัดใช้ ตรวจสอบราคาสินค้าก่อนซื้อ และต้องช่วยสร้างทางเลือกให้ผู้บริโภคสามารถมีแหล่งซื้อสินค้าที่มีราคาถูก เช่น ร้านค้าธงฟ้าประชารัฐ และร้านอาหารหนูณิชย์ เป็นต้น
นอกจากนี้ ขอให้ทําแผนในการส่งเสริมและพัฒนาผู้ประกอบการ โดยต้องพัฒนาผู้ประกอบการในทุกมิติ ตั้งแต่การทําแผนธุรกิจ การทําบัญชีเบื้องต้น จนถึงการเปลี่ยนวิถีการค้าของคนไทยเป็นวิถีการค้าออนไลน์ โดยต้องส่งเสริมให้มีการผลิตสินค้าที่ดีมีคุณภาพ และช่วยเชื่อมโยงในด้านการขนส่ง (Logistic) เพื่อสร้างโอกาสในการทําการค้าออนไลน์ ต้องทําการเชื่อมโยงการค้ากับด้านการท่องเที่ยวอย่างมีศักยภาพ โดยต้องทํางานเชิงรุกให้มากขึ้น มีการสื่อสารและสอบถามภาคเอกชน เพื่อแลกเปลี่ยนข้อมูล รับทราบปัญหา อุปสรรคและความต้องการเพื่อปรับปรุงบริการให้ดีขึ้นตลอดเวลา
สําหรับด้านข้อมูลต้องมีการบูรณาการการจัดการด้านข้อมูลให้มีประสิทธิภาพ จัดทําและเชื่อมโยงข้อมูลสู่ส่วนกลางทุกวัน เพื่อใช้พยากรณ์ เตือนภัยและกําหนดนโยบาย และการยกระดับงานบริการและการสร้างภาพลักษณ์ให้กับกระทรวงพาณิชย์ในส่วนภูมิภาค โดยต้องให้ความสําคัญในการให้บริการประชาชน บริการด้วยใจ